《寇后经慈化寺》
明代·区怀瑞

漳澨隐孤寺，沮光浮翠侵。客行花雨际，僧卧筱烟深。

怖鸽晓还集，惊乌夜不禁。谁能灰寇火，更布给园金。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。